stanford-oval/wikipedia huggingface dataset:
פומזילה מלאמבו-נקוקה
חיים אישיים

מלאמבו-נקוקה נולדה בשנת 1955 לאם אחות רפואית קהילתית שהתמחתה ברפואת משפחה ולאב מורה, ממנו הושפעה בבחירת מקצוע החינוך. היא השתייכה למשפחה קתולית, והצהירה כי בביתם תמיד התקיים דיון משפחתי רב על האופן שבו הכנסייה בחנה את הנושאים עימם אמה התמודדה במסגרת תפקידה, כמו זכויות רבייה ותכנון המשפחה.
מלאמבו-נקוקה מעידה כי אמה, חוסי מלאמבו, השפיעה רבות על חייה בצעירותה וכי היא מושפעת לחיוב מהעובדה שאימה פעילה גם בשנות חייה המבוגרות. אימה הייתה החשיפה הראשונה שחוותה לאקטיביזם והיא המודל לחיקוי שלה. כיום, גם בשנות ה-80 לחייה, אמה של מלאמבו-נקוקה עדיין עובדת בתחומה ומנהלת פרויקט טיפול ביתי המסייע למשפחות על אנשים חולי איידס או נשאי HIV.
פומזילה נשואה לבוללאני נגקוקה, עורך דין במקצועו, אותו הכירה בתחילת שנות ה-80 בעת לימודיה, וכאשר הוא היה עורך דין צעיר. הזוג התחתן באופן רשמי ב-1981, כאשר תאריך החתונה מקורי נדחה לאחר שבוללאני סירב לתת עדות במשטרה כנגד חברו, ונעצר. לאחר שחררו, בשנת 1985, הם נישאו. שלושה מילדיהם פעילים בכנסיות ובמהלך התבגרותם היא חשפה אותם לנקודות מבט וסוגיות רבות ומגוונות.
בעברו שימש בוללאני נגקוקה כתובע הראשי של דרום אפריקה והוא שיזם חקירה בענייני הכספים של סגן הנשיא לשעבר, ג'ייקוב זומה, שהיה צפוי לכהן כסגן נשיא דרום אפריקה טרם מינויה של פומזילה.
הערות שוליים

1 2 3 4  PHUMZILE MLAMBO-NGCUKA, African Leadership Academy (באנגלית)
↑  Phumzile Mlambo-Ngcuka | Universal Access Project (באנגלית)
1 2 3  sahoboss, Phumzile Mlambo-Ngcuka, South African History Online, ‏2011-02-17 (באנגלית)
1 2  Executive Director Phumzile Mlambo-Ngcuka, UN Women (באנגלית)
1 2  "Profile: Phumzile Mlambo-Ngcuka" (באנגלית בריטית). 2005-06-22. נבדק ב-2019-03-08.
1 2  Newsmaker – Phumzile Mlambo-Ngcuka: A woman of the world, News24, ‏2013-07-14 (באנגלית) (ארכיון)
↑  Ban swears in Pumzile Mlambo-Ngcuka as UN Women Executive Director, UN News, ‏2013-08-19 (באנגלית)
↑  Phumzile Mlambo-Ngcuka appointed to a second term as Executive Director of UN Women, This Is Africa, ‏2017-07-07 (באנגלית)
↑  UN Women Executive Director Phumzile Mlambo-Ngcuka sworn in today, UN Women (באנגלית)
↑  About UN Women, UN Women (באנגלית)
↑  Elliott, Stuart (2014-03-07). "U.N. Women's Rights Group Seeks Men's Support". The New York Times (באנגלית אמריקאית). ISSN 0362-4331. נבדק ב-2019-03-08.
↑  HeForShe | Global Solidarity Movement for Gender Equality, www.heforshe.org
| --- | --- |
בקרת זהויות :  ISNI: 0000 0004 4456 0114  LCCN: no2014168921  NTA: 41053398X  VIAF: 313410116   WorldCat (עם VIAF): 313410116
צילה צפת

| --- | --- |
אין תמונה חופשית
 לידה:  4 בספטמבר 1952 (בת 72) ישראל
 השכלה:  הפקולטה למדעי הטבע באוניברסיטת בר-אילן ברמת גן  הפקולטה למשפטים באוניברסיטת בר-אילן ברמת גן
 השתייכות:  מערכת בתי המשפט הישראלית
 תקופת כהונה:  1997–2022 (כ־25 שנים)
 תפקידים בולטים:  שופטת בית משפט לענייני משפחה בתל אביב  שופטת בית המשפט המחוזי בבאר שבע  שופטת בית המשפט המחוזי בתל אביב  סגנית נשיא בית המשפט המחוזי בתל אביב
 
צילה צפת (נולדה ב-4 בספטמבר 1952) היא שופטת וסגנית נשיא בית המשפט המחוזי בתל אביב בדימוס. בחודש אפריל 2024 מונתה צפת ליו"ר הוועדה למינוי דירקטורים בתאגידים בנקאיים.
ביוגרפיה

צילה צפת נולדה בישראל בשנת 1952. סיימה לימודיה התיכוניים בתיכון הרוא"ה ברמת גן. בשנים 1970–1972 שירתה בצה"ל בהיאחזות נח"ל ברמת הגולן.
בשנת 1975 סיימה את לימודיה לתואר במדעי הטבע באוניברסיטת בר-אילן ולאחר מכן עבדה כמיקרוביולוגית בבית חולים על שם שיבא, תל השומר במעבדה לסיווג רקמות ובבנק הדם.
בשנת 1982 סיימה את לימודיה לתואר במשפטים באוניברסיטת בר-אילן. בשנים 1981–1983 התמחתה בבית משפט בתל אביב ובמשרד עו"ד. בשנת 1983 הוסמכה כעורכת דין ולאחר מכן עבדה כעורכת דין עצמאית.
בינואר 1997 מונתה לכהונת שופטת בבית משפט לענייני משפחה במחוזות תל אביב והמרכז.
בינואר 2006 מונתה לכהונת שופטת בבית המשפט המחוזי באר-שבע. בינואר 2012 עברה לכהן כשופטת בבית משפט המחוזי בתל אביב ובמאי 2017 מונתה לסגנית נשיא וניהלה את המחלקה למשפט מנהלי בבית המשפט והייתה גם אחראית על תכנון ומנהלה.
ברוב שנות כהונתה כשופטת הייתה חברה בנציגות השופטים הארצית ואשת הקשר עם ארגוני שופטים בעולם.
בשנים 2010–2014 שימשה כנשיאת הוועדה למשפט אזרחי בארגון השופטים הבינלאומי (IAJ) וגם הייתה נציגת הארגון בוועידת האג למשפט בינלאומי פרטי (HCCH).
בשנים 2014–2016 שימשה כסגנית נשיא ארגון השופטים האירופי (EAJ).
בשנת 2012 מונתה לדירקטורית בחברה לניהול קרן ההשתלמות לשופטים בע"מ ובאוגוסט 2019 מונתה למנכ"לית החברה, תפקידים בהם היא נושאת עד היום, גם לאחר פרישתה מכס השיפוט.
בספטמבר 2022 פרשה לגמלאות מכס השיפוט, ומאז עוסקת בגישור ובוררות.
בחודש אפריל 2024 מונתה ליו"ר הוועדה למינוי דירקטורים בתאגידים בנקאיים והחליפה את קודמה בתפקיד, דוד חשין, שפרש בפברואר 2024.
בנוסף, היא חברה בוועדת ביקורת במוזיאון תל אביב לאומנות.
יו"ר הוועדה למינוי דירקטורים בבנקים ללא גרעין שליטה

בחודש אפריל 2024 מונתה צילה צפת ליו"ר הוועדה למינוי דירקטורים בבנקים ללא גרעין שליטה, לאחר שבמשך כחודש וחצי הוועדה לא תיפקדה לאחר פרישתו של היו"ר הקודם, דוד חישין, בחודש פברואר 2024.
העיכוב במינוי, על פי דיווחים בתקשורת, היה בעקבות מתח בין שר המשפטים יריב לוין, שאחראי למנות שופט בדימוס מביהמ"ש המחוזי או העליון לתפקיד היו"ר, לבין מ"מ נשיא ביהמ"ש העליון עוזי פוגלמן, אשר המינוי צריך להתבצע בהתייעצות עימו.
ב"כלכליסט" נכתב: "בשל מערכת היחסים המתוחה בין לוין למערכת המשפט, חל עיכוב במינוי מועמד מוסכם בין השניים. בוועדה שקלו להמשיך ולעבוד גם ללא יו"ר, אולם הבינו שהדבר כרוך בקשיים משפטיים, ולכן עבודת הוועדה הופסקה והליכים לבחירת מועמדים לדירקטוריונים בחלק מהבנקים הוקפאו."
בסופו של דבר הושגה הסכמה בין לוין לפוגלמן והוחלט על מינויה של צילה צפת לתפקיד.
חיים אישיים

צפת נשואה לעו"ד אורי צפת ולהם שלוש בנות. מתגוררים ברעננה.
הערות שוליים

↑  השופטת צילה צפת, באתר הרשות השופטת
↑  סגנית נשיא בית המשפט המחוזי בת"א (בדימוס), השופטת צילה צפת מונתה ליושבת ראש הוועדה למינוי דירקטורים בתאגידים בנקאיים, באתר בנק ישראל, ‏15 באפריל 2024
1 2  עירית אבישר, המשבר נפתר: צילה צפת תמונה ליו"ר הוועדה למינוי דירקטורים בבנקים ללא גרעין שליטה, באתר כלכליסט, 15 באפריל 2024
↑   הפרק חוק יחסי ממון, חוק הירושה ומה שביניהם, בשירות הזרמת המוזיקה "ספוטיפיי"
↑   אפרת נוימן, פרשת דיזלגייט: אושרה בקשה לייצוגית נגד פולקסווגן וצ'מפיון מוטורוס, באתר TheMarker‏, 29 בספטמבר 2022
↑  אודי עציון וליטל דוברוביצקי, אחרי 7 שנים: אושרה ייצוגית נגד פולקסווגן בפרשת דיזלגייט בישראל, באתר כלכליסט, 29 בספטמבר 2022
↑   יסמין גואטה, בעיתוי מעניין: אושרה תביעה ייצוגית נגד קומברס בעקבות הבקדייטינג, באתר TheMarker‏, 30 באוגוסט 2016
↑  ליטל דוברוביצקי, 13 שנה אחרי שהוגשו ייצוגיות – עובדי קומברס יפוצו ב-16 מיליון דולר, באתר ynet, 12 ביולי 2022
↑  מעיין לביא, נדחו שתי עתירות נגד בניית מגדל בן 25 קומות במתחם בית החולים איכילוב, באתר obiter - אוביטר, ‏22 ביולי 2020
↑  יובל שדה, מכרז הרכבת הקלה: העליון דחה את עתירת הסינים, אגד ושיכון ובינוי, באתר כלכליסט, 1 במרץ 2023
↑  יובל שדה, הקבוצה הסינית עתרה נגד נת"ע: הפסילה ממכרז הרכבת הקלה בגלל לחץ אמריקאי, באתר כלכליסט, 27 בפברואר 2022
↑  תומר גנון, הקרב על זיכיון קיה: רמי אונגר ניצח את מיכאל לוי, באתר כלכליסט, 10 במרץ 2021
↑  חן מענית, ‏בתום מאבק משפטי ארוך סביב זיכיון קיה: רמי אונגר ניצח את משפחת לוי, באתר גלובס, 10 במרץ 2021
↑   בית המשפט המחוזי בתל אביב-יפו, תא (ת"א) 8947-04-12  כפר אז"ר-מושב עובדים להתיישבות חקלאית שיתופית בע"מ נ' קרן קיימת לישראל, באתר נבו הוצאה לאור, ‏29 באוגוסט 2019
↑  גלי גינת‏, תקדים: אם שסייעה לטייח אונס במשפחה הורשעה בסיוע, באתר וואלה, 28 באוקטובר 2014
↑  נעמה כהן פרידמן, אנס את בנותיו 23 שנה, האמא הורשעה בסיוע, באתר ynet, 28 באוקטובר 2014
↑  אתר חדשות ערוץ 2, ‏נהג אוטובוס התיירים שהתהפך בדרך לאילת הואשם בהריגה, באתר גלובס, 14 ביולי 2009
↑  אילנה קוריאל, נהג אוטובוס הורשע בהריגת 24 איש בתאונה, באתר ynet, 8 בספטמבר 2013
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צילה צפת".
טיסה 972 של קובאנה דה אוויאסיון

| --- | --- |

 תאריך:  18 במאי 2018
 שעה:  12:08
 מיקום:  הוואנה
 קואורדינטות:  22°59′29″N 82°23′28″W﻿ / ﻿22.991388888889°N 82.391111111111°W﻿ / 22.991388888889; -82.391111111111
 הרוגים:  112 
 פצועים:  1 
 ניצולים:  1 
 המעורבים באסון

כלי טיס
 כלי טיס:  בואינג 200–737
 מספר זנב:  XA-UHZ
 מוצא:  נמל התעופה הבינלאומי חוסה מארטי
 יעד:  נמל התעופה פרנק פאיס (אנ')
 מפעיל:  קובאנה דה אוויאסיון
 נוסעים:  107
 אנשי צוות:  6
 הרוגים:  112
 פצועים:  1
 ניצולים:  1 **
 he
 
טיסה 972 של קובאנה דה אוויאסיון (CU972/CUB972) הייתה טיסה של מטוס מסוג בואינג 200–737 של חברת התעופה הקובנית קובאנה דה אוויאסיון, אשר התרסקה ב-18 במאי 2018 בשעה 12:08 בחווה ממשלתית כעשרה ק"מ מנמל התעופה הבינלאומי חוסה מארטי בהוואנה בעקבות טעות אנוש של צוות הטיסה. ההתרסקות אירעה 8 דקות לאחר ההמראה, ועקב כך כ-112 בני אדם נהרגו ואחת נפצעה.
המטוס

המטוס אשר שימש לטיסה היה מטוס מושכר מדגם בואינג 201–737 בבעלות חברת גלובל אייר (אנ') המקסיקנית. המטוס הושכר עקב מחסור במטוסים לטיסות פנימיות בעקבות האמברגו האמריקני על קובה (אנ'). צי המטוסים הקבוע של החברה מבוסס על מטוסי אנטונוב An-148 האוקראינים, אך בשל בעיות מכניות נאלצה החברה לשכור מטוסים נוספים.
המטוס החל את שימושו המסחרי ביולי 1979 בשרות חברת התעופה פידמונט איירליינס שהתפרקה בשנות השמונים, לאחר מכן פעל המטוס במספר חברות תעופה בקנדה, בנין, צ'ילה, קמרון והאיים הקריבים, בשנת 2008 עבר לשימוש צי ארצות הברית עד 2013, אז נרכש על ידי גלובל אייר. בנובמבר 2017 עבר המטוס בדיקת תקינות ממשלתית, בה אושרה תקינותו ואושר להחכרה לידי חברות נוספות.
ההתרסקות

טיסה CU972 המריאה בשעה 12:00 מנמל התעופה חוסה מארטי שבהוואנה לטיסה פנימית אל נמל התעופה פרנק פאיס שבעיר אולגין שבמזרח קובה. הטייס היה קפטן חורחה לואיס נונייס סנטוס ממקסיקו והקצין הראשון היה מיגל אנחל אראולה רמירס, גם הוא ממקסיקו.
מספר דקות לאחר ההמראה התרסק המטוס אל תוך חווה ממשלתית הממוקמת כ-10 ק"מ משדה התעופה, דקות לאחר ההתרסקות הגיעו צוותי ההצלה הראשונים לזירה על מנת לכבות את השריפה שפרצה על הקרקע ובמטוס, מתוך 113 בני אדם שהיו על סיפון המטוס 104 נוסעים ו-9 אנשי צוות כ-109 נהרגו במקום, אדם אחד מת מפצעיו בבית החולים ו-3 פצועות מאושפזות במצב קשה.
לאחר ההתרסקות נסגר שדה התעופה חוסה מארטי באופן זמני.
קורבנות

| מדינה | הרוגים |
| --- | --- |
קובה קובה: 102
מקסיקו מקסיקו: 7
ארגנטינה ארגנטינה: 2
ספרד ספרד/סהרה המערבית סהרה המערבית: 1
סהרה המערבית סהרה המערבית: 1
סך כל ההרוגים: 112
ב-21 במאי נפטרה בבית החולים אחת מהפצועות ששרדו את ההתרסקות ובכך עלה מספר הקורבנות ל-111.
חקירה

למחרת ההתרסקות הודיע נשיא קובה כי המדינה תפתח ועדת חקירה. בנוסף, הודיעו המועצה הלאומית לבטיחות בתעבורה ורשות התעופה הפדרלית שהן יסייעו בחקירה. גם חברת בואינג הציעה לשלוח צוות מומחים שיעבוד יחד עם הרשויות המקומיות בניתוח האסון.
החל מ-19 במאי, דווח בעיתונים בקובה כי החברה המקסיקנית גלובל אייר אשר הפעילה את הטיסה עבור קובאנה דה אוויאסיון חרגה בעבר מנהלי טיסה והעמיסה משקל חורג בניגוד לתקנות, דבר אשר לדיווחים חוזרים מטעם רשויות התעופה של צ'ילה וגיאנה בדבר סכנות והתנהלות רשלנית של החברה, כאשר האחרונה אף אסרה על החברה לטוס בשטח האווירי של המדינה.
ב-17 ביולי הודיעה חברת גלובל אייר שהתאונה נגרמה עקב טעות אנוש של הטייס וכי צוות הטיסה ביצע עלייה מהירה באופן חריג, בתגובה לדברה החברה אמרה הרשות לתעופה אזרחית במקסיקו ה-DGAC כי המסקנות נמהרות ולא מבוססות וכי ההצהרה של גולבל אייר היא חסרת אחריות בטרם הושלמו כל ממצאי החקירה ואין לשלול תקלה מכנית, בנוסף איגוד הטייסים המקסיקנים טען כי הם רק גלובל אייר מחפשים להגן על האינטרסים שלהם, רשות התעופה הפדרלית של ארצות הברית והרשות המקסיקנית טרם פרסמו את ממצאי החקירה המלאים, אך מספר חשדות עלו בין היתר עודף משקל ותקלה מכנית.
בספטמבר 2019 פורסם דוח החקירה הסופי שקבע כי סיבת ההתרסקות הייתה טעות אנוש כחלק משרשרת של טעויות, תחילתן בכניסה לתנוחה לא תקינה עם המראת המטוס והמשך חוסר המיומנות של צוות הטיסה בהתמודדות עם מהלך ההמראה, בהמשך נכתב ”: חוסר עקביות באימוני צוות, טעויות בחישובי המשקל והאיזון של המטוס, וסטנדרטים תפעוליים נמוכים"”. בהקשר לתקלה אפשרית במטוס נכתב כי לא נמצאה עדות לתקלה מכנית במטוס, אך מצוין כי רמת התחזוקה הייתה נמוכה.
הערות שוליים

↑  בתחילה היו 3 ניצולים אך 2 נפטרו
↑  יותר ממאה הרוגים בהתרסקות מטוס בקובה: "צלל לתוך האדמה", באתר וואלה, 19 במאי 2018
↑  איי פי, התרסקות המטוס בקובה: "חברת התעופה סיכנה את הנוסעים בעבר", באתר ynet, 20 במאי 2018
↑  https://oncubanews.com/en/cuba/plane-crash-in-havana-was-due-to-chain-of-errors/
פסיקתא דרב כהנא

פסיקתא דרב כהנא היא מדרש ארץ ישראלי קדום על הקריאות בתורה ובהפטרות במועדים ובשבתות מיוחדות, כגון שבת של פסח וסוכות, שבת חנוכה ועוד.
מדרש זה קדום יחסית, והוא מתוארך למאה ה-5, תקופתם של המדרשים הקדומים בראשית רבה וויקרא רבה.
שם המדרש

הכינוי "פסיקתא דרב כהנא" נזכר לראשונה אצל רבי משולם בן משה ממגנצא, בן המאה ה-11.
ייחוס המדרש לרב כהנא נובע מאזכורו של חכם זה בראש המדרש כאחד מן הדוברים בו.
אך ציטוטים מהמדרש, לרבות הכינוי "פסיקתא" קיימים עוד קודם לכן, למשל אצל רב סעדיה גאון.
פירוש המילה "פסיקתא" הוא "פסקאות".
שלמה בובר, אשר הוציא לאור במאה ה-19 את המהדורה המדעית הראשונה של פסיקתא דרב כהנא, העלה בתחילת המבוא למהדורתו שתי השערות באשר למקורה של מילה זאת. הראשונה היא שהיות ופסיקתא דרב כהנא לא נכתב בצמוד לספר מספרי התנ"ך, בניגוד למדרשים כמו בראשית רבה, אזי כל דרש בו הוא נפסק ונפרד מחברו.
ההסבר השני הוא שהמילה פסיקתא עניינה הפטרה וסיום, משום שהמדרש עוסק בהפטרות.
דעה אחרת שהועלתה היא שפירוש המילה פסיקתא דומה למילה 'פתיחתא', כלומר פתיחה של נושא מסוים שהדרשן עומד לעסוק בו.
תוכן

הסדר שעל פיו מחולק הפסיקתא הוא ייחודי ומושתת על סדר הקריאות במהלך השנה.
הפסיקתא מתחלק לחמש תקופות של לוח השנה העברי.
ראש השנה עד יום כיפור
סוכות והחגים הסמוכים לו
חנוכה וארבע פרשיות
פסח עד שבועות
השבתות בין י"ז בתמוז לראש השנה (תלת דפורענותא ושבע דנחמתא)
לשון

לשונה של הפסיקתא, החכמים הנזכרים בה והדרשות שבה הם עולמם של חכמי ארץ ישראל במאות השלישית-חמישית, המאות שכפי הנראה קדמו לחתימתו. לשונה מזכירה את לשון התלמוד הירושלמי, ראשית הפיוט, וכן מדרשי בראשית רבה וויקרא רבה.
מהדורות

מדרש פסיקתא דרב כהנא יצא לאור לראשונה בשנת 1868 (תרכ"ח) על ידי שלמה בובר. 'מהדורת בובר' כוללת לצד נוסח מוגה ומדויק גם הגהות ופירושים על המדרש. במהדורתו השתמש בובר בארבעה כתבי יד שונים:
כתב יד מצפת אשר הועתק במצרים ונמסר לו על ידי שד"ל
כתב יד מהעיר פאס שבמרוקו אשר נמסר לו על ידי הרב אליקים כרמולי
כתב יד אוקספורד
כתב יד מאיטליה, מספריתו של דה רוסי.
במהדורתו התבסס בובר בעיקר על כתב היד שמקורו מצפת, אותו קיבל כאמור משד"ל. חלק מסוים אשר היה חסר בכתב יד זה הוא השלים מכתב היד שקיבל מכרמולי, אם כי לא תמיד באופן עקבי.
המדרש יצא במהדורה נוספת על ידי דוב מנדלבוים בהוצאת בית המדרש לרבנים באמריקה בשנת 1962 (תשכ"ב). מהדורה זו מבוססת הן על כתב יד אוקספורד והן על שינויי נוסח על פי הגניזה הקהירית.
ראו גם

פסיקתא
לקריאה נוספת

ארנון עצמון, "בניי, היו קורין פרשה זו": עריכה ומשמעות בפסיקתא דרב כהנא, הוצאת מאגנס, ירושלים 2021.
ענת‏ רייזל‏, "פסיקתא דרב כהנא", בלקסיקון מבוא למדרשים‏, עמ' 223; הוצאת תבונות - מכללת הרצוג, תשע"א. גרסה מקוונת של הספר (לבעלי הרשאה), באתר "כותר"
הערות שוליים

↑  יעל וינפלד-בן-שלום, גלגל הוא והוא עובר על הכל (בפרק "פסיקתא דרב כהנא"), הוצאת הקיבוץ המאוחד, 2018
1 2  יאיר זקוביץ, אביגדור שנאן, "'שחצים היו' – חטאיהם של נדב ואביהוא בני אהרן על פי הפסיקתא דרב כהנא", בתוך: גם כך לא כתוב בתנ״ך, ידיעות אחרונות, ספרי חמד, 2009, פרק יט.
| ספרות המדרשים |
| --- | --- | --- |
| מדרשי הלכה תנאיים (בערך 200–400 לספירה) | מכילתא דרבי ישמעאל • מכילתא דרבי שמעון בן יוחאי • ספרא • ספרי במדבר • ספרי זוטא במדבר • ספרי דברים • מכילתא דברים • ספרי זוטא דברים |  |
|  מדרשי אגדה קלאסיים: תקופת האמוראים והסבוראים (בערך 400–600 לספירה) | בראשית רבה • ויקרא רבה • איכה רבה •  אסתר רבה (פרשיות א-ו) • שיר השירים רבה • פסיקתא דרב כהנא • מדרש פנים אחרות • ברייתא דישועה • אגדות התלמוד • פרקי רבי יוסי |  |
|  תקופת הביניים: ראשית תקופת הגאונים (בערך 600–750 לספירה) | מדרשי התנחומא • שמות רבה (פרשיות יב-מ) • במדבר רבה (פרשיות טו-כג) • דברים רבה  • רות רבה • קהלת רבה • קהלת זוטא • אבות דרבי נתן • אותיות דרבי עקיבא • מדרש תהילים (מזמורים א-קיח) • מדרש ויסעו • תרגום שני למגילת אסתר • פסיקתא רבתי • מדרש שיר השירים |  |
| המדרש המאוחר: תקופת הגאונים (בערך 750–1050 לספירה) | תנא דבי אליהו • פרקי דרבי אליעזר • שבעת פרקי רבי אליעזר • הגדה של פסח • שמות רבה (פרשיות א-יא) • במדבר רבה (פרשיות א-יד) • אסתר רבה (פרשיות ז-י) • אגדת בראשית • בראשית רבתי • פסיקתא רבתי • דברים זוטא • רות זוטא • שיר השירים זוטא • מדרש שמואל • מדרש משלי • מדרש תהילים (מזמורים קיט-קנ) • מדרש אבא גוריון • מדרש תדשא • מדרש ויושע • מדרש עשרת הדיברות • מדרש תשובת יונה הנביא • מדרש אבכיר • מדרש אספה • מדרש תמורה • פסיקתא זוטרתא (לקח טוב) |  |
| הילקוטים: תקופת הראשונים (בערך 1050–1500 לספירה) | פתרון תורה • פסיקתא זוטרתא • מדרש שכל טוב • מדרש אגדה (בובר) • ילקוט שמעוני • ילקוט המכירי • מדרש הגדול • מדרש הביאור • הגדות התלמוד (ילקוט) • עין יעקב • מדרשי רבי שמואל מסנות |  |
| --- | --- |
בקרת זהויות :  NLI: 987007286636905171  LCCN: n85212975  VIAF: 181882062   WorldCat (עם VIAF): 181882062
אדם שיף

אדם בנט שיף (באנגלית: Adam Bennett Schiff; נולד ב-22 ביוני 1960) הוא פוליטיקאי אמריקאי המכהן כחבר הסנאט של ארצות הברית מטעם מדינת קליפורניה. בין השנים 2001–2024 ייצג ארבעה מחוזות שונים בבית הנבחרים של ארצות הברית, בהם ברבנק וחלקים ממרכז לוס אנג'לס, בהם הוליווד, גבעות הוליווד ומערב הוליווד. הוא כיהן כחבר הבכיר בוועדת המודיעין של בית הנבחרים עד 2019, והוביל את חקירת טראמפ-רוסיה. בין השנים 2019 ועד 2023 כיהן כיו"ר הוועדה.
ביוגרפיה

שיף נולד בפרמינגהאם, מסצ'וסטס למשפחה יהודית, בנם של אדוארד ושריל אן (לבית גלובסקי) שיף. בעת לימודיו בתיכון עבר להתגורר באזור מפרץ סן פרנסיסקו בעיר דנוויל. הוא בעל תואר ראשון במדע המדינה מאוניברסיטת סטנפורד ותואר JD במשפטים מאוניברסיטת הרווארד. הוא עורך דין במקצועו ולפני שנבחר לסנאט המדינתי של קליפורניה, הוא כיהן כתובע במשרד התובע של לוס אנג'לס במשך שש שנים ובלט במיוחד על הליכי התביעה שלו כנגד סוכן ה-FBI הראשון אי פעם שנתפס בריגול. לאחר מכן, כיהן במשך ארבע שנים בסנאט של קליפורניה, בין השנים 1996–2001, לפני היבחרו למשרה ברמה ארצית בבית הנבחרים של ארצות הברית.
הסנאט של קליפורניה

במהלך ארבע שנות כהונתו כסנאטור בסנאט של קליפורניה הוא ייצג את המחוז ה-21 של קליפורניה. הוא היה יושב ראש של ועדת המשפטים, ועדת הדין לקטינים והוועדה המשותפת לאומנות. הוא הוביל את המאמצים להעברת חקיקות להבטיח ספרי לימוד מעודכנים בכיתות, שינויי יסודי בדמי מזונות והעביר את חוק זכויות החולה .
בנוסף לכך, שיף חיבר את הצעת חוק 1847, פרק 1021, שנחתם לחוק ב-1998 ויצר את רשות קו הרכבת הכחול של העיר פאסדינה (שבמחוז לוס אנג'לס) כשהקו ממשיך לעבוד תחת קו הרכבת, גולד ליין, של רשות הרכבות של מחוז לוס אנג'לס (LACMTA).
בבית הנבחרים האמריקאי

שיף נבחר בנובמבר 2000, כשהוא מביס את הרפובליקני המכהן ג'ים רוגן, שזכה לתמיכה נרחבת לאורך מחוז לוס אנג'לס בקליפורניה ומשום שרוגן נפגע בשל משפט ההדחה של נשיא ארצות הברית ביל קלינטון.
בבית הנבחרים של ארצות הברית עצמו הוא שם למטרה להתרכז במטרות של ביטחון לאומי, קידום קהילתי ומה שהוא מכנה "אג'נדת הילדים במקום ראשון", על ידי פעילות בקידום יוזמות לשיפור החינוך, הבטיחות וביטוח הבריאות לילדים.
הוא פעיל מאוד בנושאי גנבה של קניין רוחני וזכויות יוצרים. מלבד העובדה שהוא מכהן בעניין זה בוועדת המשנה לבתי משפט, האינטרנט והקניין הרוחני, הוא גם חבר בשדולת חברי הקונגרס למניעת פיראטיות, המורכבת מחברים משתי המפלגות ואשר שמה לה למטרה לעבוד עם השותפים הבינלאומיים של אמריקה בנושא סחר במטרה להבטיח העברת חוקים משפיעים בנושא זכויות יוצרים ושמירה על אכיפת חוקים אלו.
משנת 2017, שיף מכהן כדמוקרט הבכיר ביותר בוועידת המודיעין של בית הנבחרים (Ranking member). הוא מוביל את חקירת בית הנבחרים על התערבות רוסיה בבחירות לנשיאות ארצות הברית ב-2016 ותיאום אפשרי בין הקמפיין של טראמפ לממשלת רוסיה. ב-2019 החל לכהן כיו"ר ועדת המודיעין של בית הנבחרים של ארצות הברית וכיהן בה עד 2023, אז שהדמוקרטים איבדו את השליטה על בית הנבחרים והמשיך לכהן בוועדה.
בבית הנבחרים האמריקאי > בסנאט של ארצות הברית

בינואר 2023 עוד בטרם שהסנאטורית הוותיקה דיאן פיינסטיין הודיעה כי לא תתמודד לקדנציה נוספת, הודיע שיף כי בכוונתו להתמודד על מקומה בסנאט בבחירות של 2024. הוא נתמך במירוץ על ידי חבר הקונגרס ויושבת ראש בית הנבחרים לשעבר, ננסי פלוסי. הוא התמודד מול חברות הקונגרס קייטי פורטר וברברה לי בבחירות המקדימות וניצח בפריימריז המדינתי. הוא יתמודד בבחירות הכלליות על התפקיד מול המועמד הרפובלקני, סטיב גרביי, שחקן MLB לשעבר.
ב-9 בדצמבר 2024, לאחר ניצחונו בבחירות שכללו גם בחירות להשלמת פרק כהונתה של פיינסטיין וגם פרק כהונה חדש, מונה שיף למושבו בסנאט כחודש טרם השבעת הקונגרס ה-119 של ארצות הברית, והחל את כהונתו כסנאטור.
חיים אישיים

שיף מתגורר בברבנק שבקליפורניה.
את אשתו איב הכיר במגרש טניס ב-1990. הם התחתנו ב-1995 ולזוג שני ילדים, אלקסה ואלייג'ה.
שיף הוא חובב מרתונים וטריאתלונים. השתתף במרתון ניו יורק וב-2014 השתתף במסע רכיבת אופניים, בן 7 ימים, מסן פרנסיסקו ללוס אנג'לס לקידום המלחמה במחלת איידס.
הערות שוליים

↑  דסטין ג'ונס, Rep. Adam Schiff announces 2024 Senate run, teeing up a high-profile primary, באתר NPR‏, 26 בינואר 2023 (באנגלית)
↑  Democrat Adam Schiff and Republican Steve Garvey advance to the general election in California's Senate race, NBC News, ‏2024-03-06 (באנגלית)
↑  מרי קלייר ג'לוניק, Adam Schiff to be sworn into the Senate, where he wants to be more than a Trump antagonist, באתר ABC News‏, 9 בדצמבר 2024 (באנגלית)
↑  Robbie Peterson, Adam Schiff's wife – Eve Schiff's Net Worth, Parents, Family, The Biography, ‏2023-07-07 (באנגלית אמריקאית)
↑  Rep. Schiff Pedaling from SF to LA with HIV/AIDS Ride, WEHOonline.com, ‏2014-05-31 (באנגלית אמריקאית)
| --- | --- |
בקרת זהויות :  BIBSYS: 1634286305490  GND: 1250779189  ISNI: 0000 0000 3802 3815  LCCN: n98045964  SNAC: w60q1qsf  US Congress: S001150  VIAF: 31310919   WorldCat (עם VIAF): 31310919 
אדם שיף עם אשתו איב
יוהאן דה קוק

יוהנס "יוהאן" דה קוק (בהולנדית: Johannes ("Johan") de Kock, נולד ב-25 באוקטובר 1964 בסלידרכט שבהולנד) הוא כדורגלן עבר הולנדי ששיחק בעמדת הבלם. דה קוק שיחק במועדונים ההולנדים חרונינגן, אוטרכט ורודה, ובשאלקה 04 מהבונדסליגה. דה קוק ערך 13 הופעות במדי נבחרת הולנד, עמה השתתף ביורו 1996.
קריירת מועדונים > חרונינגן

דה קוק החל את קריירת הבוגרים שלו בחרונינגן מליגת העל ההולנדית. בקבוצה זו שיחק דה קוק בעמדה התקפית יחסית. בעונתו הראשונה במועדון, 1984/85, הבקיע ארבעה שערים ב-13 הופעות, וסיים עם קבוצתו במקום החמישי. בעונת 1985/86 הפך חלקו של דה קוק למשמעותי הרבה יותר, כשהבקיע 11 שערים ב-31 הופעות, וסיים עם הקבוצה במקום הרביעי בליגה, שהעניק לקבוצה מקום בגביע אופ"א של עונת 1986/87. דה קוק הבקיע שני שערים בטורניר זה, ואחד מהם היה שער שהקנה לחרונינגן ניצחון 1-0 במשחק הראשון מול ויטוריה דה גימארייש בשלב השלישי של גביע אופ"א, אך חרונינגן ודה קוק הובסו 3-0 בגומלין והודחו. באותה עונה, סיימו דה קוק וחרונינגן רק במקום ה-13 בליגה, כשדה קוק תורם תשעה שערים.
קריירת מועדונים > אוטרכט

בקיץ 1987 עזב דה קוק את חרונינגן וחתם באוטרכט, אף היא מליגת העל ההולנדית. בעונתו הראשונה בקבוצה, 1987/88, דה קוק הבקיע שמונה שערי ליגה, וסיים עם אוטרכט במקום העשירי. דה קוק השתתף עם אוטרכט בעונה זו בגביע אופ"א, והקבוצה הודחה בסיבוב השני על ידי הלאס ורונה. המשחק הראשון בין שתי הקבוצות הסתיים בתיקו 1-1, ובגומלין ורונה הובילה 1-0. דה קוק השווה את התוצאה בדקה ה-70, אך שער עצמי של הרמן וריפס בדקה ה-89 הדיח את דה קוק ואוטרכט מהמפעל. בעונת 1988/89 דה קוק הוסב לעמדה הגנתית יותר, ולמעשה שיחק בעמדת הבלם עד לסוף הקריירה שלו, וכך גם פחתה משמעותית כמות ההבקעות שלו. בעונה זו סיים דה קוק עם אוטרכט במקום ה-13, ובעונת 1989/90 במקום ה-14. בעונת 1990/91 דה קוק ואוטרכט סיימו במקום הרביעי בליגה והבטיחו מקום בגביע אופ"א בעונה העוקבת, ממנו הודחו בסיבוב השני על ידי ריאל מדריד. עוד בעונת 1991/92, דה קוק ואוטרכט סיימו במקום ה-11 בליגת העל ההולנדית. בעונת 1992/93 סיימו במקום השמיני. עונת 1993/94 הייתה האחרונה של דה קוק באוטרכט. בעונה זו, סיימה הקבוצה במקום ה-15, מרחק נקודה אחת מהקו האדום. בתום עונה זו, עזב דה קוק את אוטרכט לאחר שבע עונות, וחתם ברודה.
קריירת מועדונים > רודה

בעונת הבכורה של דה קוק ברודה, 1994/95, הציג דה קוק יכולת גבוהה מאוד וסיים עם קבוצתו במקום השני בליגת העל ההולנדית. בעונה זו הבקיע דה קוק שישה שערים ב-31 הופעות על אף תפקידו ההגנתי. בעונת 1995/96 הודחו דה קוק ורודה כבר בשלב השני של גביע אופ"א על ידי בנפיקה ליסבון. באותה עונה, סיימו רודה ודה קוק במקום הרביעי בליגת העל ההולנדית. בתום עונה זו, דה קוק עזב את רודה ולראשונה עזב את הולנד, כשחתם בשאלקה 04 מהבונדסליגה.
קריירת מועדונים > שאלקה 04

דה קוק חתם בשאלקה בקיץ 1996, תחת המאמן ההולנדי הוב סטיבנס, והיה אחד ממספר שחקנים הולנדים ששיחקו בשאלקה תחת סטיבנס באותה תקופה, כמו מרקו ואן הוחדאלם ויורי מולדר. כבר בעונת הבכורה של דה קוק בשאלקה 04, 1996/97, הוא זכה בתואר הראשון שלו, גביע אופ"א, לאחר ניצחון במפגש כפול בגמר על אינטר מילאנו לאחר בעיטות הכרעה. דה קוק שיחק את מלוא הדקות בשני המשחקים. בדרך לזכייה, הבקיע דה קוק צמד בתיקו 3-3 במשחק החוץ מול טרבזונספור בשלב השני, שבדיעבד היה קריטי לעלייה של שאלקה לשלב הבא. עם זאת, בבונדסליגה, שאלקה ודה קוק סיימו עונה מאכזבת במקום ה-12 בלבד. בעונת 1997/98 שאלקה ודה קוק סיימו את העונה במקום החמישי בבונדסליגה, ונעצרו ברבע גמר גביע אופ"א על ידי אותה אינטר מילאנו. בעונת 1998/99 דה קוק ושאלקה סיימו במקום העשירי בליגה, והודחו מגביע אופ"א כבר לאחר סיבוב אחד, על ידי סלביה פראג. עונת 1999/00 הייתה הרביעית והאחרונה של דה קוק בשאלקה. בעונה זו סיימה הקבוצה במקום ה-13 בליגה. דה קוק ערך ארבע הופעות ליגה בלבד בעונה זו, ובסיומה פרש ממשחק פעיל.